Kandidati për Senatin amerikan, Xhozef Dioguardi, bën fushatë në Nju Jork
Më 2 nëntor, në Shtetet e Bashkuara do të bëhen zgjedhjet e mesit të mandatit për të dyja dhomat e Kongresit amerikan
Parada tradicionale e Ditës së Kolombit, zbuluesit të Amerikës, ishte një rast i mirë që italiano-amerikanët të shpalosnin vlerat e tyre në zemër të Nju Jorkut. Por parada ishte një rast i mirë edhe për politikanët që të bënin fushatë për të fituar votat e komunitetit të madh italo-amerikan. Joseph DioGuardi, lobist me origjinë arbëreshe, erdhi këtu i hipur në një Kadillak të hapur të vitit 1965, bashkë me gruan, Shirley, për të tërhequr vemendjen tek çështjet që ai përkrah si kandidat republikan. Sot, ai nuk është më thjesht një ish kongresmen. Zoti DioGuardi synon tani një vend në Senatin amerikan pas një beteje të vështirë brenda Partisë Republikane. Zoti DioGuardi jo pa qëllim përmend programet qeveritare. E tërë fushata e tij në Nju Jork vërtitet tek tema e parapëlqyer nga republikanët për një qeveri sa më të vogël dhe për të pakësuar shpenzimet qeveritare, të cilat, sipas tij, janë shtuar së tepërmi nga administrata demokrate e Presidentit Barak Obama. Ai përpiqet të përqendrohet tek mesazhi i tij kryesor. Këshilltari i tij i shtypit i rri vazhdimisht pranë. Kandidati duhet të jetë i kujdesshëm në komentet që bën. Zoti DioGuardi do të ndeshet në zgjedhjet e 2 nëntorit me Senatoren demokrate Kirstin Xhilibrand, e cila gëzon mbështetjen e figurave kryesore në Partinë Demokrate të zotit Obama. Beteja qysh tani duket të jetë e vështirë. Fushatë bëjnë edhe të tjerë në këtë paradë. Dy kryesorët, ata që kandidojnë për postin e guvernatorit të shtetit Nju Jork, janë italiano-amerikanë: Andrju Kuomo, demokrat, prokuror i përgjithshëm i Nju Jorkut dhe Carl Paladino, biznesmen miliarder. Zgjedhjet janë shumë afër dhe politikanët e dinë se komentet e tyre dëgjohen me kujdes këto ditë. Mes atyre që shikojnë në të dy anët e Avenusë së Pestë ka edhe mbështetës të Zotit DioGuardi. Nuk janë shumë por duken të vendosur. Mes tyre është edhe shqiptari i lindur në Amerikë Bekim Tafilaj. Nga ana tjetër, zoti Dioguardi shprehet optimist për fushatën. Por fushata për senat ndryshon shumë nga lobizmi i tij për çështjet shqiptare. Temat e kësaj fushate janë shumë më të gjera. Shqiptaro-amerikanët duan të dinë se ç’do të bëjë për ta Zoti DioGuardi në rast se zgjidhet senator më 2 nëntor: